Токамак тороидаль  магнит ҡырын булдырыу өсөн кәтүктәр уратылған вакуумлы тороидаль камеранан ғибәрәт. Вакуумлы камеранан тәүҙә һауаны һурҙырып алалар, шунан уға   дейтерий менән тритий ҡатнашмаһын тултыралар. Артабан индуктор ярҙамында  камерала өйөрмәле электр  ҡыры хасил итәләр. Индуктор беренсел ҙур трансформатор урамаһын яһай, уның эсендәге токамак камераһы икенсел урама булып тора.  Электр ҡыры токтың ағыуына һәм камерала плазманың  яныуына килтерә.